Az EGT-Vegyesbizottság 48/2002 határozata

(2002. május 31.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2002. április 19-i 27/2002 EGT-vegyesbizottsági határozat [1] módosította.

(2) A gépjárművek és pótkocsijaik fűtőrendszereiről, a 70/156/EGK tanácsi irányelv módosításáról és a 78/548/EGK tanácsi irányelv hatályon kívül helyezéséről szóló, 2001. szeptember 27-i 2001/56/EK európai parlamenti és tanácsi irányelvet [2] be kell építeni a Megállapodásba.

(3) A gépjárművek és pótkocsijuk biztonsági üvegezéséről és az üvegezésre használt anyagokról szóló 92/22/EGK tanácsi irányelv és a gépjárművek és pótkocsijuk típusjóváhagyására vonatkozó tagállami jogszabályok közelítéséről szóló 70/156/EGK tanácsi irányelv a műszaki fejlődéshez történő hozzáigazításáról szóló, 2001. október 30-i 2001/92/EK bizottsági irányelvet [3] be kell építeni a Megállapodásba.

(4) A 2001/56/EK irányelv, 2004. május 9-től kezdődően hatályon kívül helyezi az 1978. június 12-i 78/548/EGK irányelvet (HL L 168., 1978.6.26., 40. o.), amelyet beépítettek a Megállapodásba és, amelyet következésképpen a Megállapodásból el kell hagyni.

(5) A gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvnek az Osztrák Köztársaság, a Finn Köztársaság és a Svéd Királyság csatlakozási feltételeiről, valamint az Európai Unió alapját képező szerződések kiigazításáról szóló okmány szerinti kiigazításait [4] be kell építeni a Megállapodásba.

(6) A Megállapodásban a 70/156/EGK tanácsi irányelv kiigazításait az Osztrák Köztársaságnak, a Finn Köztársaságnak és a Svéd Királyságnak az Európai Unióhoz való csatlakozását követően módosítani kell,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének I. fejezete a következőképpen módosul:

1. A 1. pont (70/156/EGK tanácsi irányelv) a következő francia bekezdésekkel egészül ki:

"- 1 94 N: A csatlakozás feltételeiről és a szerződések kiigazításáról szóló okmány — az Osztrák Köztársaság, a Finn Köztársaság és a Svéd Királyság csatlakozása (HL C 241., 1994.8.29., 21. o., a HL L 1., 1995.1.1., 1. o. szerint kiigazított változatában),

- 32001 L 0056: Az Európai Parlament és a Tanács 2001. szeptember 27-i 2001/56/EK irányelve (HL L 292., 2001.11.9., 21. o.),

- 32001 L 0092: A Bizottság 2001. október 30-i 2001/92/EK irányelve (HL L 291., 2001.11.8., 24. o.).";

2. A kiigazítás 1. pontjának (70/156/EGK tanácsi irányelv) szövege helyébe a következő szöveg lép:

"a) A 2. cikk a) pontja a következő francia bekezdésekkel egészül ki:

- "gerðarviðurkenning" az izlandi jogban,

- "Typengenehmigung" a liechtensteini jogban,

- "typegodkjenning" a norvég jogban.

b) Az I. melléklet 5. függelékének 1.1.1. pontja a következőkkel egészül ki:

"IS Izland esetében

FL Liechtenstein esetében

16 Norvégia esetében"

c) A VII. melléklet 1. szakaszának 1. pontja a következőkkel egészül ki:

"IS Izland esetében

FL Liechtenstein esetében

16 Norvégia esetében"

d) Az IX. melléklet I. és II. részének 37. pontja a következőkkel egészül ki:

"Izland: …,

Liechtenstein: …,

Norvégia: …""

3. A 37. pont (78/548/EGK tanácsi irányelv) szövegét, 2004. május 9-től kezdődően el kell hagyni.

4. A 4c. pont (92/22/EGK tanácsi irányelv) a következő szöveggel egészül ki:

", az alábbi módosításokkal:

- 32001 L 0092: A Bizottság 2001. október 30-i 2001/92/EK irányelve (HL L 291., 2001.11.8., 24. o.)."

2. cikk

A 2001/56/EK és a 2001/92/EK irányelv, valamint a 70/156/EGK irányelvnek az Osztrák Köztársaság, a Finn Köztársaság és a Svéd Királyság csatlakozási feltételeiről, valamint az Európai Unió alapját képező szerződések kiigazításáról szóló okmány szerinti kiigazítások izlandi és norvég nyelvű szövegei, melyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2002. június 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [5].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. május 31-én.

az EGT-Vegyesbizottság részéről

az elnök

P. Westerlund

[1] HL L 154., 2002.6.13., 4. o.

[2] HL L 292., 2001.11.9., 21. o.

[3] HL L 291., 2001.11.8., 24. o.

[4] HL C 241., 1994.8.29., 21. o., amelynek kiigazított szövegváltozatát a HL L 1., 1995.1.1., 1. o. tartalmazza.

[5] Alkotmányos követelmények nem merültek fel.

--------------------------------------------------